b'\n_START_ARTICLE_\nHuuma (vuoden 1981 elokuva)\n_START_SECTION_\nJuoni\n_START_PARAGRAPH_\nNed el\xc3\xa4tt\xc3\xa4\xc3\xa4 itsens\xc3\xa4 juristina ja menestyy v\xc3\xa4hint\xc3\xa4\xc3\xa4nkin kohtalaisen hyvin. H\xc3\xa4n tapaa Matty Walker -nimisen naisen, ja molemmat tuntevat siit\xc3\xa4 hetkest\xc3\xa4 l\xc3\xa4htien jotain. Matty esitt\xc3\xa4\xc3\xa4 aluksi vaikeasti tavoiteltavaa kuten naisen kuuluukin, mutta lopulta Nedin sitkeys palkitaan. Alun vaimea kiinnostus ja elokuvan nimen mukainen huuma leimahtavat liekkeihin Nedin heitt\xc3\xa4ess\xc3\xa4 tuolin lasisen oven l\xc3\xa4pi p\xc3\xa4\xc3\xa4st\xc3\xa4kseen suutelemaan oven takana olevaa rakastamaansa naista, ja t\xc3\xa4m\xc3\xa4k\xc3\xa4\xc3\xa4n ei voi en\xc3\xa4\xc3\xa4 kiihkolleen mit\xc3\xa4\xc3\xa4n. Hidasteena matkan varrella on se, ett\xc3\xa4 Matty on naimisissa. Toisaalta h\xc3\xa4n kokee Nedin kanssa jotain mit\xc3\xa4 ei todellakaan saa miehelt\xc3\xa4\xc3\xa4n, toisaalta t\xc3\xa4m\xc3\xa4 kohtelee h\xc3\xa4nt\xc3\xa4 t\xc3\xb6rke\xc3\xa4npuoleisesti._NEWLINE_He alkavat suunnitella miehen murhaamista, ja vannovat tekev\xc3\xa4ns\xc3\xa4 sen yhdess\xc3\xa4 p\xc3\xa4\xc3\xa4m\xc3\xa4\xc3\xa4r\xc3\xa4ns\xc3\xa4 saavuttaakseen. Ainakin aluksi yhten\xc3\xa4 ep\xc3\xa4ilytt\xc3\xa4v\xc3\xa4n\xc3\xa4 asiana tuntuu olevan huono avioehto, tosin kaksikko p\xc3\xa4\xc3\xa4tt\xc3\xa4\xc3\xa4 my\xc3\xb6hemmin, ettei se niin haittaa. Ned rakentaa yhdess\xc3\xa4 kaverinsa (joka on joskus ollut h\xc3\xa4nen p\xc3\xa4\xc3\xa4miehens\xc3\xa4) aikapommin, jolla on tarkoitus r\xc3\xa4j\xc3\xa4ytt\xc3\xa4\xc3\xa4 Mattyn ja Edmundin (aviomies) venevaja, polttaa siell\xc3\xa4 lojuva ruumis, sek\xc3\xa4 n\xc3\xa4in toivon mukaan h\xc3\xa4vitt\xc3\xa4\xc3\xa4 todisteita. Suunnitelman toteuttaminen alkaakin lupaavasti Nedin livahtaessa y\xc3\xb6ll\xc3\xa4 pariskunnan taloon heid\xc3\xa4n yritt\xc3\xa4ess\xc3\xa4\xc3\xa4n nukkua. Edmund hiipii alakertaan kuultuaan ep\xc3\xa4ilytt\xc3\xa4vi\xc3\xa4 \xc3\xa4\xc3\xa4ni\xc3\xa4, ja h\xc3\xa4nt\xc3\xa4 odottava Ned astuu esiin. Pieness\xc3\xa4 paininujakassa Ned kolauttaa kalikalla onnenrikkojaa pari kertaa, nukuttaen h\xc3\xa4net ikuiseen uneen. Ruumiskin saadaan r\xc3\xa4j\xc3\xa4ytetty\xc3\xa4 suunnitelman mukaisesti bensalla kyll\xc3\xa4stetyll\xc3\xa4 aikapommilla, ja nuoripari huokaisee helpotuksesta._NEWLINE_Kaksi Nedin kollegaa alkaa kuitenkin haistamaan palaneen k\xc3\xa4ry\xc3\xa4, ja varoittavatkin t\xc3\xa4lle naisesta koituvan ongelmia. He my\xc3\xb6s tutkivat juttua omin p\xc3\xa4in. Avioehdon vastaisesti perunkirjoituksissa Matty periikin yll\xc3\xa4tt\xc3\xa4en kaiken, osan omaisuudesta Edmund olisi halunnut my\xc3\xb6s siskolleen, Heatherille. Mattyn kotiapulainen my\xc3\xb6s mutkistaa asioita, h\xc3\xa4nen l\xc3\xb6ydetty\xc3\xa4\xc3\xa4n Nedin silm\xc3\xa4lasit talosta, jossa my\xc3\xb6s sattuu olemaan h\xc3\xa4nen sormenj\xc3\xa4lkens\xc3\xa4. Matty erottaa h\xc3\xa4net palveluksesta, mutta h\xc3\xa4n aavistaa kaksikon suhteen, sek\xc3\xa4 murhapolton ja alkuper\xc3\xa4isen suunnitelman mukaan lasit saa takaisin rahaa vastaan. Maddy saa Nedin k\xc3\xa4ym\xc3\xa4\xc3\xa4n venevajassa, jossa lasien vaihto piti toteutua, mutta Nedin odotellessa Matty\xc3\xa4 t\xc3\xa4m\xc3\xa4n talon ulkopuolella totuus alkaa valjeta h\xc3\xa4nelle. Matty saapuu paikalle, ja tunnustaa k\xc3\xa4ytt\xc3\xa4neens\xc3\xa4 Nedi\xc3\xa4 v\xc3\xa4likappaleena miehens\xc3\xa4 murhaamisessa, mutta suunnitelmansa vastaisesti rakastuikin t\xc3\xa4h\xc3\xa4n. Ned kehottaa h\xc3\xa4nt\xc3\xa4 menem\xc3\xa4\xc3\xa4n vajaan etsim\xc3\xa4\xc3\xa4n silm\xc3\xa4laseja. H\xc3\xa4nen sy\xc3\xb6ksyess\xc3\xa4\xc3\xa4n sit\xc3\xa4 kohti Ned alkaa aavistamaan jotain, ja l\xc3\xa4htee t\xc3\xa4m\xc3\xa4n per\xc3\xa4\xc3\xa4n huutaen h\xc3\xa4nen nime\xc3\xa4\xc3\xa4n, mutta liian my\xc3\xb6h\xc3\xa4\xc3\xa4n. Vaja r\xc3\xa4j\xc3\xa4ht\xc3\xa4\xc3\xa4. Ned p\xc3\xa4\xc3\xa4tyy kaltereiden taakse tekojensa takia, mutta Matty sen sijaan n\xc3\xa4hd\xc3\xa4\xc3\xa4n r\xc3\xa4j\xc3\xa4hdyksest\xc3\xa4 huolimatta rentoutumassa aurinkoisella rannalla..\n_START_SECTION_\nVastaanotto\n_START_PARAGRAPH_\nThe New York Timesin kriitikot valitsivat Huuman vuonna 2004 yhdeksi kaikkien aikojen tuhannesta parhaasta elokuvasta maailmassa.'